CELEX: 32011D0231
Language: el
Date: 2011-04-11 00:00:00
Title: 2011/231/ΕΕ: Απόφαση του Συμβουλίου, της 11ης Απριλίου 2011 , για τη χορήγηση παρεκκλίσεων σε ορισμένα κράτη μέλη σε σχέση με τη διαβίβαση στατιστικών στοιχείων βάσει του κανονισμού (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές στους τομείς της δημόσιας υγείας και της υγείας και ασφάλειας στην εργασία, όσον αφορά τις στατιστικές εργατικών ατυχημάτων [κοινοποιηθείσα υπό τον αριθμό Ε(2011) 2403]

12.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 97/47
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 11ης Απριλίου 2011
   για τη χορήγηση παρεκκλίσεων σε ορισμένα κράτη μέλη σε σχέση με τη διαβίβαση στατιστικών στοιχείων βάσει του κανονισμού (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές στους τομείς της δημόσιας υγείας και της υγείας και ασφάλειας στην εργασία, όσον αφορά τις στατιστικές εργατικών ατυχημάτων
   [κοινοποιηθείσα υπό τον αριθμό Ε(2011) 2403]
   (Τα κείμενα στην αγγλική, γαλλική, γερμανική, ελληνική, λετονική και ολλανδική γλώσσα είναι τα μόνα αυθεντικά)
   (2011/231/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τις κοινοτικές στατιστικές στους τομείς της δημόσιας υγείας και της υγείας και ασφάλειας στην εργασία (1), και ιδίως το άρθρο 9 παράγραφος 2,
   Έχοντας υπόψη τις αιτήσεις που έχουν υποβληθεί από το Βασίλειο του Βελγίου, την Ομοσπονδιακή Δημοκρατία της Γερμανίας, την Ιρλανδία, την Ελληνική Δημοκρατία, τη Γαλλική Δημοκρατία, τη Δημοκρατία της Λετονίας, το Βασίλειο των Κάτω Χωρών και το Ηνωμένο Βασίλειο της Μεγάλης Βρετανίας και της Βόρειας Ιρλανδίας,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 2 του κανονισμού (ΕΚ) αριθ. 1338/2008, αυτός εφαρμόζεται στην παραγωγή στατιστικών εργατικών ατυχημάτων, όπως ορίζονται στο παράρτημα IV.
            
         
               (2)
            
            
               Το άρθρο 9 παράγραφος 2 του κανονισμού (ΕΚ) αριθ. 1338/2008 προβλέπει, εάν απαιτείται, παρεκκλίσεις και μεταβατικές περιόδους για ένα ή περισσότερα κράτη μέλη, που να βασίζονται αμφότερες σε αντικειμενικά κριτήρια.
            
         
               (3)
            
            
               Από τα στοιχεία που υποβλήθηκαν στην Επιτροπή διαφαίνεται ότι οι αιτήσεις παρέκκλισης που υποβλήθηκαν από το Βέλγιο, τη Γερμανία, την Ιρλανδία, την Ελλάδα, τη Γαλλία, τη Λετονία, τις Κάτω Χώρες και το Ηνωμένο Βασίλειο υπαγορεύονται από την ανάγκη εφαρμογής σημαντικών προσαρμογών στα εθνικά διοικητικά και στατιστικά συστήματα, ώστε αυτά να συμβαδίζουν απολύτως με τον κανονισμό (ΕΚ) αριθ. 1338/2008.
            
         
               (4)
            
            
               Οι εν λόγω παρεκκλίσεις θα πρέπει, συνεπώς, να χορηγηθούν στα εν λόγω κράτη μέλη, όπως ζητήθηκαν.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής ευρωπαϊκού στατιστικού συστήματος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση χορηγούνται οι παρεκκλίσεις που καθορίζονται στο παράρτημα στα κράτη μέλη που απαριθμούνται στο παράρτημα.
   Άρθρο 2
   Η παρούσα απόφαση απευθύνεται στο Βασίλειο του Βελγίου, στην Ομοσπονδιακή Δημοκρατία της Γερμανίας, στην Ιρλανδία, στην Ελληνική Δημοκρατία, στη Γαλλική Δημοκρατία, στη Δημοκρατία της Λετονίας, στο Βασίλειο των Κάτω Χωρών και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας,
   
      Βρυξέλλες, 11 Απριλίου 2011.
      
         
            Για την Επιτροπή
         
         Olli REHN
         
            Μέλος της Επιτροπής
         
      
   
   
      (1)  ΕΕ L 354 της 31.12.2008, σ. 70.
   
      ΠΑΡΑΡΤΗΜΑ
      
         Παρεκκλίσεις από τον κανονισμό (ΕΚ) αριθ. 1338/2008, όπως εφαρμόζεται από την Επιτροπή, σχετικά με τις στατιστικές εργατικών ατυχημάτων
      
      
                  Κράτος μέλος
               
               
                  Παρέκκλιση
               
               
                  Λήξη ισχύος της παρέκκλισης
               
            
                  Βέλγιο
               
               
                  Πρώτη παράδοση δεδομένων εργατικών ατυχημάτων για υπαλλήλους του δημόσιου τομέα (NACE Ξ): 2016 (δεδομένα σε σχέση με το 2014).
               
               
                  30 Ιουνίου 2016
               
            
                  Πρώτη παράδοση της μεταβλητής ISCO-08: 2014 (δεδομένα σε σχέση με το 2012).
               
               
                  30 Ιουνίου 2014
               
            
                  Γερμανία
               
               
                  Πρώτη παράδοση των μεταβλητών «απολεσθείσες ημέρες εργασίας» ISCO-08 και NACE αναθ. 2 σε 4-ψήφιο επίπεδο: 2016 (δεδομένα σε σχέση με το 2014).
               
               
                  30 Ιουνίου 2016
               
            
                  Πρώτη παράδοση δεδομένων εργατικών ατυχημάτων για δημοσίους υπαλλήλους: 2016 (δεδομένα σε σχέση με το 2014).
               
               
                  30 Ιουνίου 2016
               
            
                  Ιρλανδία
               
               
                  Πρώτη παράδοση δεδομένων τροχαίων ατυχημάτων (αυξημένο επίπεδο δεδομένων οδικών τροχαίων ατυχημάτων): 2016 (δεδομένα σε σχέση με το 2014).
               
               
                  30 Ιουνίου 2016
               
            
                  Ελλάδα
               
               
                  Πρώτη παράδοση των μεταβλητών «απολεσθείσες ημέρες εργασίας», «φύση της κάκωσης» και των μεταβλητών της φάσης ΙΙΙ για τα αίτια και τις συνθήκες: 2016 (δεδομένα σε σχέση με το 2014).
               
               
                  30 Ιουνίου 2016
               
            
                  Πρώτη παράδοση δεδομένων για υπαλλήλους του δημόσιου τομέα (NACE Ξ) και για υπαλλήλους των κλάδων της NACE αναθ. 2 που δεν είναι ασφαλισμένοι στο Ίδρυμα Κοινωνικών Ασφαλίσεων (ΙΚΑ): 2016 (δεδομένα σε σχέση με το 2014).
               
               
                  30 Ιουνίου 2016
               
            
                  Γαλλία
               
               
                  Πρώτη παράδοση μεταβλητών της φάσης ΙΙΙ για τα αίτια και τις συνθήκες: 2016 (δεδομένα σε σχέση με το 2014).
               
               
                  30 Ιουνίου 2016
               
            
                  Πλήρης κάλυψη όλων των υπαλλήλων των τομέων Α έως Σ της NACE αναθ. 2: 2016 (δεδομένα σε σχέση με το 2014).
               
               
                  30 Ιουνίου 2016
               
            
                  Λετονία
               
               
                  Πρώτη παράδοση των μεταβλητών «απολεσθείσες ημέρες εργασίας» και «οικονομική δραστηριότητα του εργοδότη» με τον αναλυτικό 4-ψήφιο κωδικό της NACE αναθ. 2 και της γεωγραφικής θέσης σύμφωνα με τη NUTS: 2014 (δεδομένα σε σχέση με το 2012).
               
               
                  30 Ιουνίου 2014
               
            
                  Κάτω Χώρες
               
               
                  Πρώτη παράδοση των μεταβλητών «επάγγελμα», «φύση της κάκωσης», «μέρος του σώματος που υπέστη κάκωση», «ημερομηνία του ατυχήματος», «απολεσθείσες ημέρες εργασίας», και των μεταβλητών της φάσης ΙΙΙ για τα αίτια και τις συνθήκες: 2016 (δεδομένα σε σχέση με το 2014).
               
               
                  30 Ιουνίου 2016
               
            
                  Ηνωμένο Βασίλειο
               
               
                  Πρώτη παράδοση της μεταβλητής «απολεσθείσες ημέρες εργασίας»: 2015 (δεδομένα σε σχέση με το 2013).
               
               
                  30 Ιουνίου 2015
               
            
                  Πρώτη παράδοση δεδομένων οδικών τροχαίων ατυχημάτων: 2015 (δεδομένα σε σχέση με το 2013).
               
               
                  30 Ιουνίου 2015
               
            
                  Πρώτη παράδοση δεδομένων ατυχημάτων που συμβαίνουν σε πληρώματα αεροσκαφών και ναυτικούς: 2016 (δεδομένα σε σχέση με το 2014).
               
               
                  30 Ιουνίου 2016